ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าหลอดและท่อทำด้วยเหล็กกล้าไม่เป็นสนิมที่มีแหล่งกำเนิดจากสาธารณรัฐเกาหลีสาธารณรัฐประชาชนจีน ไต้หวัน และสาธารณรัฐสังคมนิยมเวียดนามพ.ศ. ๒๕๕๙ ตามที่คณะกรรมการพิจารณาการทุ่มตลาดและการอุดหนุนได้มีมติเมื่อวันที่๗ กันยายน พ.ศ. ๒๕๕๘ให้เปิดการไต่สวนการทุ่มตลาดสินค้าหลอดและท่อทำด้วยเหล็กกล้าไม่เป็นสนิมที่มีแหล่งกำเนิดจากสาธารณรัฐเกาหลี สาธารณรัฐประชาชนจีน ไต้หวันและสาธารณรัฐสังคมนิยมเวียดนาม และต่อมากรมการค้าต่างประเทศได้ออกประกาศกรมการค้าต่างประเทศเรื่อง เปิดไต่สวนการทุ่มตลาดสินค้าหลอดและท่อทำด้วยเหล็กกล้าไม่เป็นสนิมที่มีแหล่งกำเนิดจากสาธารณรัฐเกาหลี สาธารณรัฐประชาชนจีน ไต้หวันและสาธารณรัฐสังคมนิยมเวียดนาม พ.ศ. ๒๕๕๘ ลงวันที่ ๑๑ กันยายน พ.ศ. ๒๕๕๘ นั้นคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่๖ กันยายน พ.ศ. ๒๕๕๙ ว่ามีการทุ่มตลาดสินค้าหลอดและท่อทำด้วยเหล็กกล้าไม่เป็นสนิมที่มีแหล่งกำเนิดจากสาธารณรัฐเกาหลี สาธารณรัฐประชาชนจีน ไต้หวันและสาธารณรัฐสังคมนิยมเวียดนาม และก่อให้เกิดความเสียหายอย่างสำคัญแก่อุตสาหกรรมภายในตามมาตรา๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงมีมติให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดขึ้นจากการนำเข้าสินค้าดังกล่าวอาศัยอำนาจตามความในมาตรา๔๙ มาตรา ๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าหลอดและท่อทำด้วยเหล็กกล้าไม่เป็นสนิมที่มีแหล่งกำเนิดจากสาธารณรัฐเกาหลี สาธารณรัฐประชาชนจีน ไต้หวันและสาธารณรัฐสังคมนิยมเวียดนาม พ.ศ. ๒๕๕๙ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา๕ ปีข้อ๓ให้เรียกเก็บอากรตอบโต้การทุ่มตลาดจากการนำเข้าสินค้าหลอดและท่อทำด้วยเหล็กกล้าไม่เป็นสนิมทั้งรีดร้อนและรีดเย็นที่มีภาคตัดขวางเป็นวงกลม และไม่เป็นวงกลมมีขนาดเส้นผ่าศูนย์กลางรอบนอกไม่เกิน ๕๐๘ มิลลิเมตร ภายใต้พิกัดอัตราศุลกากรประเภทที่๗๓๐๕.๓๑.๑๐.๐๐๐ ๗๓๐๖.๑๑.๑๐.๐๐๐ ๗๓๐๖.๑๑.๙๐.๐๐๐ ๗๓๐๖.๒๑.๐๐.๐๐๐ ๗๓๐๖.๔๐.๑๐.๐๑๐๗๓๐๖.๔๐.๑๐.๐๒๐ ๗๓๐๖.๔๐.๒๐.๐๑๐ ๗๓๐๖.๔๐.๒๐.๐๒๐ ๗๓๐๖.๔๐.๓๐.๐๑๐ ๗๓๐๖.๔๐.๓๐.๐๒๐๗๓๐๖.๔๐.๙๐.๐๑๐ ๗๓๐๖.๔๐.๙๐.๐๒๐ ๗๓๐๖.๖๑.๐๐.๐๒๑ และ ๗๓๐๖.๖๑.๐๐.๐๒๒ รวม ๑๔ พิกัดที่มีแหล่งกำเนิดจากสาธารณรัฐเกาหลี สาธารณรัฐประชาชนจีน ไต้หวันและสาธารณรัฐสังคมนิยมเวียดนาม ในอัตราดังต่อไปนี้(๑)สินค้าที่มีแหล่งกำเนิดจากสาธารณรัฐเกาหลี(ก)ร้อยละ ๑๑.๙๖ ของราคา ซี ไอ เอฟ สำหรับสินค้าที่ผลิตจาก SeAH STEEL CORPORATION(ข)ร้อยละ ๕๑.๕๓ ของราคา ซี ไอ เอฟ สำหรับสินค้าที่ผลิตจากรายอื่น(๒)สินค้าที่มีแหล่งกำเนิดจากสาธารณรัฐประชาชนจีน ร้อยละ ๑๔๕.๓๑ ของราคา ซี ไอ เอฟ(๓)สินค้าที่มีแหล่งกำเนิดจากไต้หวัน(ก)ร้อยละ ๑๒.๒๙ ของราคา ซี ไอ เอฟ สำหรับสินค้าที่ผลิตจาก FROCH ENTERPRISE CO., LTD.(ข) ร้อยละ ๒.๓๘ ของราคา ซี ไอ เอฟ สำหรับสินค้าที่ผลิตจาก YC INOX CO., LTD.(ค)ร้อยละ ๒๙.๐๔ ของราคา ซี ไอ เอฟ สำหรับสินค้าที่ผลิตจากรายอื่น(๔)สินค้าที่มีแหล่งกำเนิดจากสาธารณรัฐสังคมนิยมเวียดนาม(ก)ร้อยละ ๓๑๐.๗๔ ของราคา ซี ไอ เอฟ สำหรับสินค้าที่ผลิตจาก SONHA INTERNATIONAL CORPORATION(ข)ร้อยละ ๓๑๐.๗๔ ของราคา ซี ไอ เอฟ สำหรับสินค้าที่ผลิตจากรายอื่นข้อ๔ให้เรียกเก็บอากรตอบโต้การทุ่มตลาดจากการนำเข้าสินค้าหลอดและท่อทำด้วยเหล็กกล้าไม่เป็นสนิมตามที่ระบุไว้ในข้อ ๓ ที่มีแหล่งกำเนิดจากสาธารณรัฐเกาหลี สาธารณรัฐประชาชนจีนไต้หวัน และสาธารณรัฐสังคมนิยมเวียดนาม ในอัตราร้อยละ ๐ ของราคา ซี ไอ เอฟ ในกรณีดังต่อไปนี้(๑)กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่ผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรการเรียกเก็บอากรตอบโต้การทุ่มตลาดในอัตราร้อยละ๐ ของราคา ซี ไอ เอฟ ดังกล่าวต้องปฏิบัติให้เป็นไปตามหลักเกณฑ์ วิธีการและเงื่อนไขในการยกเว้นอากรขาเข้าเพื่อการส่งออกตามที่กฎหมายว่าด้วยการนั้นกำหนดแล้วแต่กรณีข้อ๕ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศภายในสามสิบวันนับแต่วันได้รับแจ้งคำวินิจฉัยประกาศ ณ วันที่ ๑๔กันยายน พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์ประธานกรรมการพิจารณาการทุ่มตลาดและการอุดหนุนปริยานุช/จัดทำ๑๕ กันยายน๒๕๕๙กัญฑรัตน์/ตรวจ๑๕ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๘ ง/หน้า ๕/๑๖ กันยายน ๒๕๕๙